Arminda Figueira Sousa

Arminda Carmina Figueira de Sousa (Câmara de Lobos, Madeira, 1888ko martxoaren 17a – Funchal, Madeira, 1931ko maiatzaren 17a) portugaldar poeta izan zen.

 Bizitza 
Miguel Figueira de Sousa eta Matilde Augusta de Oliveiraren alaba eta Simão Figueira de Sousa (Pício) poeta eta hitz-asmakizunen egilearen iloba, Arminda Figueira Sousa Madeirako Câmara de Lobos hirian jaio zen 1888ko martxoaren 17an, eta martxoaren 25ean bataiatu zuten. Ogibidez irakasle aritu zen Alexandre Herculano ikastetxean eta Funchalgo lehen hezkuntzako eskolan. 1907ko irailaren 28an Tomás Júlio da Silva Júniorrekin ezkondu zen eta hurrengo urtean Jaime semea izan zuen. 

Kultura literario handiko emakumea zen eta poema ederrak idatzi zituen, Almanaque de Lembranças Madeirensesen eta Novo Almanaque de Lembranças Luso-Brasileiron aktiboki kolaboratuz eta hainbat poema Diário de Notícias da Madeiran eta Almanaque da Madeiran argitaratuz. Osaba bezala, hitz-asmakizunen egilea ere izan zen. 1913-1914 urteak Lisboako Santa Maria ospitalean eman zituen, eta han poema ugari idatzi zituen. Azken urteetan bere obra gehienak suntsitu zituen, eta bere lan gutxik iraun dute gaur egunera arte. Tuberkulosiak jota hil zen Funchalen 1931ko maiatzaren 17an, 43 urte zituela.

 Lan hautatuak 

 Ao meu presado tio S. F. Sousa (Charada) (Novo almanaque de lembranças luso-brasileiro para o ano de 1903, 1902)
 Enigma pittoresco (Ao meu presado tio Simão F. Sousa, pelo seu regresso à pátria) (Novo almanaque de lembranças luso-brasileiro para o ano de 1904, 1903)
 Charada (Novo almanaque de lembranças luso-brasileiro para o ano de 1906, 1905)
 Num cartão de boas festas (hil ostekoa; Musa insular, 1959)
 Súplica (hil ostekoa; Musa insular, 1959)
 Momentos de ilusão (hil ostekoa; Musa insular, 1959)

 Erreferentziak 

 Kanpo estekak 

Kategoria:Madeiratarrak
Kategoria:Portugalgo poetak
Kategoria:Emakume poetak
Kategoria:Portugesezko idazleak
Kategoria:XX. mendeko emakume idazleak
Kategoria:Portugalgo irakasleak
Kategoria:Emakume irakasleak
Kategoria:Tuberkulosiak hildakoak